Page:Welsh Medieval Law.djvu/131

 aỽc ıdaỽ yny mod gynt os myn. Pan gollo dyn y anreıth o gyfreıth. y maer ar kyghell- aỽꝛ bıeu yr aneıred ar enderíged ar dínewyt ran deu hanher. ylyet ykyghellaỽꝛ yỽ kynhal dadleu y bꝛenhín yny ỽyd ac yny aỽſſen. Ef bıeu dodı croes agỽahard ym pop dadyl. ar gled y bꝛenhín yd eıſted y kyghellaỽꝛ yny te- ır gỽyl arbenhıc. os yny gyghelloꝛyaeth ef ybyd ybꝛenhín yn dala llys. Modꝛỽy eur athelyn athaỽlboꝛt ageıff ygan ybꝛenhín pan el yny ſỽyd. Yn oes hywel da trayan byỽ a marỽ y tayogeu adoeı yr maer ac yr kyghellaỽꝛ. y deuparth ˝yr kyghellaỽꝛ.˝ ar trayan yr maer. ar maer aranneı. ar kyg- hellaỽꝛ adewıſſeı. Jghyll ageıff ytır ynryd. a seıc oꝛ llys. Rỽg y dỽy golofyn y seıf tra uỽytaho ybꝛenhín. kanys ef bıeu goglyt yneuad rac tan yna. Gỽedy bỽyt: yſſet ynteu gyt ar gỽaſſanaethwyr. Odyna nac eıſtedet ac na thrawet ypoſt neſſaf yr bꝛenhín. Gỽı- raỽt gyfreıthaỽl ageıff. nyt amgen lloneıt ylleſtrı y gỽaſſanaethẉỵṛ ac ỽynt yny llys oꝛ cỽꝛỽf. ac eu hanher oꝛ bꝛagaỽt. ac eu trayan